Antanas Makštutis

Antanas Makštutis (g. 1946 m. balandžio 21 d. Sūkuriuose, Balbieriškio valsčius) – Lietuvos inžinierius mechanikas, technologas, ekonomistas, habilituotas socialinių mokslų daktaras, profesorius.
 Biografija 
1964 m. baigė Balbieriškio vidurinę mokyklą, 1970 m. baigė Kauno politechnikos instituto (KPI) Mašinų gamybos fakultetą, 1979 m. baigė KPI Inžinerinės ekonomikos fakultete aspirantūrą. Nuo 1979 m. ekonomikos mokslų kandidatas, o nuo 1991 m. ekonomikos mokslų daktaras: prof. habil. dr. Šeima: nuo 2018 m. su žmona gyvena Druskininkuose, žmona Audronė dirba Vaikų rebilitacijos centre "Saulutė", dukra Laura dirba ir gyvena su šeima Kipre, dukra Greta studijas baigė Veimaro universitete, gyvena su šeima ir dirba Vokietijoje. Sūnus Rytis per 15 metų gyvena ir dirba Norvegijoje.

Darbinė veikla nuo 1965 m. įvairiose Kauno gamybinėse įmonėse. 1982–1990 m.m. Taikomųjų problemų tarybos prie MA Prezidiumo Pirmininko pavaduotojas mokslo plėtros ir projektų įgyvendinimo klausimais. 1990–1992 m.m. Paminklotyros departamento prie Lietuvos Respublikos vyriausybės Paminklotyros organizavimo skyriaus viršininkas. 1992-1997 m.m. verslo organizaijos Vilniuje. 1997–2002 m.m. Klaipėdos universiteto, o nuo 2002 m. iki 2018 m. Lietuvos karo akademijos Vadybos katedros profesorius, nuo 2008 m. iki 2013 m. ir Mykolo Romerio universiteto Ekonomikos katedros profesorius (antraeilės pareigos). Skatinimai: Klaipėdos universiteto 1999 m. I laipsnio diplomas už mokslinę veiklą, 2004 m. Karo akademijos viršininko plk. A. Vyšniausko padėka už profesionalų darbą, 2006 m. Krašto apsaugos ministro G. Kirkilo sveikinimas 60-ties metų jubiliejaus proga už prasmingą darbą mokslo ir Tėvynės labui, 2007 m. Karo akademijos viršininko plk. A. Balčiūno padėka už nepriekaištingą darbą. Pasiekimai: nuo 1997 m. profesorius. 2000 m. Tarptautinės organizavimo ir valdymo mokslų akademijos akademikas, 2001 m. Rusijos gamtos mokslų akademijos užsienio narys. 2007 m. įsteigė Prof. A. Makštučio valstybės ir visuomenės darnios raidos fondą: uždarytas 2020 m. Profesorius, habilituotas daktaras. Vadyba ir administravimas, 03S. Globalaus verslo ir technologijų asociacijos Niujorke, JAV, 2010 m. ir 2011 m. įteiktas: „Globalaus meistriškumo apdovanojimas“. Nuo 2018.09.01 - poilsis: 50 m. 5 mėn. 10 d. darbas - Tėvynės labui.

 Mokslinė veikla 
Mokslinių darbų pagrindinės sritys: fundamentinio ir taikomojo mokslo efektyvumo, žmogaus, šeimos, kolektyvo veiklos vadybos metodologiniai klausimai, strateginio valdymo metodologija, metodika ir metodai globaliniu, makro ir mikrosistemų lygiu, regioninis bendradarbiavimo saugumas Lietuvai integruojantis į NATO ir ES, visuotinės kokybės vadyba, valstybės ir visuomenės darni raida globalizacijos sąlygomis. Valstybės ir visuomenės darnios raidos veiksnių tyrimas globalizacijos sąlygomis. Paskelbė per 200 mokslinių straipsnių Lietuvoje ir užsienyje, tarptautinių mokslinių konferencijų dalyvis.

 Mechanizacijos efektyvumas statybos ir remonto darbuose, 1981 m., Rusų kalba.
 Veiklos efektyvumo ribos: teorija ir praktika, 1990 m.
 Kolektyvo savivalda ir jo veiklos efektyvumas, 1990 m.
 Ūkio reformos kryptys, 1991 m.
 Veiklos vadyba: teorija ir praktika. Monografija, 1999 m.
 Strateginio valdymo principai. Monografija, 2001 m.
 Visuotinės kokybės vadyba globalizacijos sąlygomis, mokomoji knyga aukštųjų mokyklų studentams, 2005 m.
 Strateginis planavimas globalizacijos sąlygomis, mokomoji knyga aukštųjų mokyklų studentams, 2006 m.
 Vadyba ir globalizacija XXI amžiuje. Monografija, su kitais, 2006 m., Rusų kalba.
 Viešosios vadybos strategija Lietuvoje. Penktoji konstitucija. Monografija, su kitais, 2008 m.
 Šiuolaikinė vadyba. Monografija. 2010 m.
 Derybų teorija, mokomoji knyga aukštųjų mokyklų studentams, 2011 m.
 Strateginis valdymas. Teorinė-praktinė studija, 2016 m.
 Plėtros optimizavimas. Monografija, su kitais, 2016 m. 

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai - Naujoji sąjunga (socialliberalai) – Iškelti kandidatai 

 Išnašos 

Kategorija:Lietuvos ekonomistai
Kategorija:Lietuvos pedagogai
Kategorija:Lietuvos technologai
Kategorija:Lietuvos inžinieriai mechanikai